MT
15.5.2023
Il-Ġurnal Uffiċjali tal-Unjoni Ewropea
C 173/29
Skont l-Artikolu 13(1) tar-Regolament, il-Latvja identifikat tal-inqas ħames toroq prijoritarji (toroq ortikoli, ta’ introduzzjoni sekondarja u akwarji, għall-pjanti, u toroq ta’ introduzzjoni sekondarja u ta’ ħarba minn faċilitajiet ikkonfinati, għall-annimali).
Barra minn hekk, il-Latvja stabbiliet u bagħtet lill-Kummissjoni pjanijiet ta’ azzjoni biss għal waħda minn dawn it-toroq prijoritarji ddefiniti.
(1)
ĠU 2014, L 317, p. 35.
Rikors ippreżentat fl-24 ta’ Marzu 2023 – Il-Kummissjoni Ewropea vs ir-Repubblika Taljana (Kawża C-193/23) (2023/C 173/40) Lingwa tal-kawża: it-Taljan Partijiet Rikorrent: Il-Kummissjoni Ewropea (rappreżentanti: C. Hermes u G. Gattinara, aġenti) Konvenut: ir-Repubblika Taljana Talbiet Il-Kummissjoni titlob li l-Qorti tal-Ġustizzja jogħġobha: — tikkonstata li, billi ma elaboratx u implimentatx pjan uniku jew serje ta’ pjanijiet ta’ azzjoni biex titratta l-vetturi prijoritarji ta’ speċijiet aljeni invażivi u billi ma ttrażmettietx jew ittrażmettiethom b’dewmien lill-Kummissjoni, ir-Repubblika Taljana naqset mill-obbligi imposti mill-Artikolu 13(2) u (5) tar-Regolament (UE) Nru 1143/2014 tal-Parlament Ewropew u tal-Kunsill tat-22 ta’ Ottubru 2014 dwar il-prevenzjoni u l-ġestjoni tal-introduzzjoni u t-tixrid ta’ speċijiet aljeni invażivi (1); — tikkundanna lir-Repubblika Taljana għall-ispejjeż.
Motivi u argumenti prinċipali B’motiv uniku tar-rikors, il-Kummissjoni ssostni li, billi ma elaboratx u implimentatx pjan uniku jew serje ta’ pjanijiet ta’ azzjoni biex titratta l-vetturi prijoritarji ta’ speċijiet aljeni invażivi u billi ma ttrażmettietx jew ittrażmettiethom b’dewmien lill-Kummissjoni, ir-Repubblika Taljana naqset mill-obbligi imposti mill-Artikolu 13(2) u (5) tar-Regolament (UE) Nru 1143/2014 tal-Parlament Ewropew u tal-Kunsill tat-22 ta’ Ottubru 2014 dwar il-prevenzjoni u l-ġestjoni tal-introduzzjoni u t-tixrid ta’ speċijiet aljeni invażivi.
B’mod partikolari, fid-data tal-iskadenza tat-terminu indikat fl-opinjoni motivata, jiġifieri d-9 ta’ April 2022, il-konvenuta ma elaboratx u ma implimentatx pjan uniku jew serje ta’ pjanijiet ta’ azzjoni biex titratta l-vetturi prijoritarji ta’ speċijiet aljeni invażivi skont l-Artikolu 13(2) tar-Regolament, u lanqas ma kkomunikat mingħajr dewmien tali pjan jew tali serje ta’ pjanijiet skont l-Artikolu 13(3) tar-Regolament.
(1)
ĠU 2014, L 317, p. 35.